13. ΝΟΜΟΣ υπ΄ αριθ. 2023 Της 10/13 Μαρτ. 1952 Περί λήξεως της μετά της Γερμανίας εμπόλεμου καταστάσεως.  Η μεταξύ Ελλάδος και Γερμανίας  υφισταμένη εμπόλεμος κατάστασις τερματίζεται από της 30 Ιουν.1951 υπό την επιφύλαξιν της, δια της συναφθησομένης συνθήκης ειρήνης, ρυθμίσεως των εκ του πολέμου προκυψάντων ζητημάτων και υφισταμένων διαφορών.  Πάσα τροποποίησις, συμπλήρωσις, κατάργησις ή λήξις εφαρμογής εν όλω ή εν μέρει διατάξεων κειμένων νόμων επιβαλλομένη συνεπεία της κατά την προηγουμένη παράγραφο λήξεως της εμπολέμου μεταξύ Ελλάδος και Γερμανίας καταστάσεως, ως και η άρσις μέτρων ληφθέντων συνεπεία της εμπολέμου ταύτης καταστάσεως, δύναται να γίνη δια Β.Δ/των προτάσει των αρμοδίων Υπουργών εκδιδομένων, εκτός αν δυνάμει των διατάξεων τούτων επιτρέπεται η δι’ ετέρων διοικητικών πράξεων ρύθμισης των περί ων η παρούσα παράγραφος, ζητημάτων.  